webdav / webdavs
WebDAV és un protocol distribuït de versions i autoria (Distributed Authoring i Versioning) per a la World Wide Web. Us permetrà la gestió senzilla de documents i scripts en un servidor http, i disposa de característiques addicionals dissenyades per a simplificar la gestió de versions entre múltiples autors.
L'ús d'aquest protocol és simple. Introduïu la localització que desitgeu visualitzar, semblant a un URL http excepte pel prefix del nom del protocol webdav://. Per exemple, webdav://www.nomdelservidor.com/ruta/. Si especifiqueu un nom de carpeta, se us mostrarà una llista de carpetes i fitxers que podreu manipular com si estiguéssiu en qualsevol altre sistema de fitxers.

Característiques de WebDAV
Bloqueig 	 El bloqueig de fitxers permet als usuaris bloquejar un fitxer, informant la resta de la gent que esteu treballant en el mateix. D'aquesta manera, l'edició es pot fer sense por que els canvis puguin ser sobreescrits per una altra persona que també edita el mateix document.
Accés al fitxer de codi font 	 WebDAV us permet l'accés a l'script que invoca per presentar la pàgina específica, de manera que es poden fer canvis en el mateix script.
Suport de propietats per document 	 Es poden configurar propietats arbitràries per a facilitar la identificació d'un document, com per exemple l'autor.
Per a fer ús d'aquestes capacitats addicionals, necessitareu una aplicació que les suporti. Actualment no hi ha cap aplicació que les suporti mitjançant aquest kioslave.
WebDAVS és el protocol WebDAV encriptat via SSL.